als_Latn dik_Latn tur_Latn
Kush do triumfojë për herë të parë ndaj befasisë së Bundesligës gjermane RB Leipzig? Nesër, në ora 20.30, Leipzig do përballet me klubin e shqiptarit Amir Abrashi (26), Freiburg. 26 vjeçari shqiptar ka paralajmëruar klubin e qytetit lindor gjerman.
Ne e dimë si të mposhtim Leipzigun. Ne e kemi arritur edhe sezonën e kaluar,” thekson 26 vjeçari për bild.de.
Abrashi & Co. gjatë sezonës së kaluar sëbashku me Leipzig ishin në ligën e dytë gjermane, ku si vendas dolën barazim (1:1), ndërsa fituan si mysafir 2:1.
“Por kjo nuk do thotë asgjë, nëse nuk përqendrohemi 100 përqind, të jemi agresiv në dyluftime dhe si klub të jemi kompakt. Duhet të vrapojmë më tepër dhe të japim maksimumin. Nuk do isha i kënaqur me barazim, por vetëm me fitore,” përfundoi maratonisti shqiptar Abrashi./Bota sot
als_Latn als_Latn als_Latn als_Latn